[pic] | EUROOPAN YHTEISÖJEN KOMISSIO | Bryssel 29.7.2009 KOM(2009) 420 lopullinen 2007/0247 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi sähköisten viestintäverkkojen ja -palvelujen yhteisestä sääntelyjärjestelmästä annetun direktiivin 2002/21/EY, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä annetun direktiivin 2002/19/EY sekä sähköisiä viestintäverkkoja ja -palveluja koskevista valtuutuksista annetun direktiivin 2002/20/EY muuttamisesta KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2007/0247 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi sähköisten viestintäverkkojen ja -palvelujen yhteisestä sääntelyjärjestelmästä annetun direktiivin 2002/21/EY, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä annetun direktiivin 2002/19/EY sekä sähköisiä viestintäverkkoja ja -palveluja koskevista valtuutuksista annetun direktiivin 2002/20/EY muuttamisesta 1. TAUSTAA Menettely Komissio antoi 13. marraskuuta 2007 direktiiviehdotuksen KOM(2007) 697 − 2007/0247 (COD) (nk. sääntelyn parantamista koskeva direktiivi), joka toimitettiin Euroopan parlamentille ja neuvostolle 16. marraskuuta 2007 hyväksyttäväksi EY:n perustamissopimuksen 251 artiklan mukaisella yhteispäätösmenettelyllä. Talous- ja sosiaalikomitea antoi lausuntonsa 29. toukokuuta 2008. Alueiden komitea antoi lausuntonsa 19. kesäkuuta 2008. Komissio antoi 6. marraskuuta 2008 EY:n perustamissopimuksen 250 artiklan mukaisesti muutetun ehdotuksen[1], johon oli sisällytetty kokonaan tai osittain monet Euroopan parlamentin ensimmäisessä käsittelyssä 24. syyskuuta 2008 hyväksymistä tarkistuksista. Neuvosto vahvisti EY:n perustamissopimuksen 251 artiklan mukaisesti ehdotusta koskevan yhteisen kantansa 16. helmikuuta 2009[2]. Komissio antoi tiedonannon neuvoston yhteisestä kannasta 17. helmikuuta 2009[3]. Euroopan parlamentti vahvisti kantansa toisessa käsittelyssä 6. toukokuuta 2009. 2. KOMISSION EHDOTUKSEN TAVOITE Komission ehdotuksella pyritään parantamaan sähköisen viestinnän sääntelyjärjestelmää muuttamalla puitedirektiiviä[4], valtuutusdirektiiviä[5] ja käyttöoikeusdirektiiviä[6] niiden vaikuttavuuden parantamiseksi, taloudellisen sääntelyn hallinnollisten resurssitarpeiden pienentämiseksi sekä radiotaajuuksien saatavuuden yksinkertaistamiseksi ja niiden käytön tehostamiseksi. 3. KOMISSION HUOMIOT 3.1. Yleistä Euroopan parlamentti hyväksyi täysistunnossaan 6. toukokuuta 2009 neuvoston yhteiseen kantaan joitakin tarkistuksia, joista oli neuvoteltu neuvoston kanssa, jotta ehdotus varmasti hyväksyttäisiin toisessa käsittelyssä. Tarkistukset koskevat pääasiassa seuraavia asioita: - taajuudet: enemmän joustavuutta palvelu- ja teknologiariippumattomuuden avulla, joskin myös eräitä poikkeuksia; mahdollisuus yksinoikeuspalvelujen asettamiseen tietyissä rajatuissa tapauksissa; monivuotisten radiotaajuuspolitiikkaa koskevien ohjelmien hyväksyminen Euroopan parlamentissa ja neuvostossa komission ehdotuksesta, jonka laatimisessa avustaa radiotaajuuspolitiikkaa käsittelevä ryhmä; valtuudet yhdenmukaistaa taajuusalueita, kun oikeudet on määrä asettaa kaupan; ja vapautus velvollisuudesta aloittaa uusi oikeuksien jako, jos olemassa oleviin oikeuksiin tehtyjä rajoituksia tarkastellaan uudelleen; - markkinoiden ennakkosääntelystä tai riitojen ratkaisemisesta vastaavan kansallisen sääntelyviranomaisen riippumattomuuden lujittaminen; - selkeämmät vaatimukset kansallisen sääntelyviranomaisen päätöksistä valittamiselle; - komission mahdollisuus antaa tiiviissä yhteistyössä yhteistyöelimen kanssa suosituksia koskien niiden toimenpide-ehdotusten perumista ja/tai muuttamista, jotka kansalliset sääntelyviranomaiset ovat ilmoittaneet operaattoreihin kohdistuvien ennakkovelvoitteiden asettamiseen, muuttamiseen tai peruuttamiseen liittyen; - sen varmistaminen, että kansalliset sääntelyviranomaiset toteuttavat toimenpiteitä kansalaisten etujen edistämiseksi turvaamalla loppukäyttäjien perusoikeudet ja -vapaudet; - komission valtuudet toteuttaa täydentäviä yhdenmukaistamistoimenpiteitä suositusten tai sitovien päätösten muodossa, jos korjaavien toimien täytäntöönpanossa esiintyy edelleen eroavaisuuksia; - suuremmat valtuudet kansallisille viranomaisille asettaa sähköisiin viestintäverkkoihin liittyvien järjestelmien tai omaisuuden yhteiskäyttöön liittyviä velvoitteita; - selkeämmät periaatteet ja tavoitteet kansallisten sääntelyviranomaisten toiminnalle ja erityisesti maininta uuteen verkkoinfrastruktuuriin kohdistuvia investointeja koskevien kannustimien tarjoamisesta ja samalla kilpailun turvaamisesta; - säännösten ajan tasalle saattaminen ja uudenaikaistaminen sääntelyjärjestelmän teknologiariippumattomuuden edistämiseksi; - uudet säännökset, joissa vahvistetaan edellytykset ja menettelyt toimintojen eriyttämistä koskeville kansallisen sääntelyviranomaisen asettamille velvoitteille. Komissio hyväksyy Euroopan parlamentin tarkistukset, koska ne ovat johdonmukaisia ehdotuksen yleisen tavoitteen ja yleisten periaatteiden kanssa. Komissio sisällytti tarkistuksen 138 Euroopan parlamentin ensimmäisen käsittelyn jälkeen antamaansa muutettuun ehdotukseen, mutta päätyi myöhemmin kannattamaan Euroopan parlamentin ja neuvoston kompromissitekstiä tasapainoisimpana ratkaisuna. Komissio olisi siis valmis hyväksymään tarkistuksen, mutta tekee parhaansa auttaakseen lainsäätäjiä saamaan aikaan kompromissin tässä asiassa. 3.2. Muutettu ehdotus Komissio muuttaa EY:n perustamissopimuksen 250 artiklan 2 kohdan nojalla ehdotuksensa Euroopan parlamentin täysistunnossa 6. toukokuuta 2009 hyväksymien tarkistusten mukaiseksi. [1] KOM(2008) 724 lopullinen. [2] EUVL C 103E, 5.5.2009, s. 1. [3] KOM(2009) 78 lopullinen. [4] Euroopan parlamentin ja neuvoston direktiivi 2002/21/EY, annettu 7 päivänä maaliskuuta 2002, sähköisten viestintäverkkojen ja -palvelujen yhteisestä sääntelyjärjestelmästä (EYVL L 108, 24.4.2002). [5] Euroopan parlamentin ja neuvoston direktiivi 2002/20/EY, annettu 7 päivänä maaliskuuta 2002, sähköisiä viestintäverkkoja ja -palveluja koskevista valtuutuksista (EYVL L 108, 24.4.2002). [6] Euroopan parlamentin ja neuvoston direktiivi 2002/19/EY, annettu 7 päivänä maaliskuuta 2002, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä (EYVL L 108, 24.4.2002).